Diari Oficial de la Generalitat Valenciana


Sumari del DOGV 9315, del 07-04-2022 (2022/2566)

Informació pública de l'aprovació del informe ambiental i territorial estratègic de l'estudi de detall en l'àmbit de la unitat d'execució 5 del sector SD4 de sòl urbanitzable residencial extensiu del disseminat.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/2566


Data del document
:   23-03-2022

Organisme emissor
:   Ajuntament d'Ontinyent

Tipus de document
:   Anunci

Descriptors 

:   * Ontinyent
    * administració local
    * pla d'urbanisme

Informació pública de l'aprovació del informe ambiental i territorial estratègic de l'estudi de detall en l'àmbit de la unitat d'execució 5 del sector SD4 de sòl urbanitzable residencial extensiu del disseminat. [2022/2566]  
  
De conformitat amb l'article 51.8 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es publica l'informe ambiental i territorial estratègic de l'estudi de detall en l'àmbit de la unitat d'execució 5 del sector SD4 de sòl urbanitzable residencial extensiu del disseminat d'Ontinyent, emés en sentit favorable per l'Ajuntament d'Ontinyent mitjançant Decret d'Alcaldia número 1176/2022 de data 23 de març, del tenor literal següent:  
  
«Aprovació informe ambiental i territorial estratègic de l'estudi de detall en l'àmbit de la unitat d'execució 5 del sector SD4 de sòl urbanitzable residencial extensiu del disseminat d'Ontinyent.  
Amb data 22 de març de 2022 s'ha emés informe per l'enginyera municipal de Medi Ambient i el TAG de Medi Ambient, en el si de l'expedient d'avaluació ambiental i territorial estratègica de l'estudi de detall en l'àmbit de la unitat d'execució 5 del sector SD4 de sòl urbanitzable residencial extensiu del disseminat d'Ontinyent, en el sentit següent:  
  
  
«Antecedents  
En data 21 de juliol de 2016 es disposa que el Departament de Medi Ambient assumisca la instrucció i tramitació dels procediments d'avaluació ambiental i territorial estratègica quan l'òrgan ambiental siga municipal, de conformitat amb el que estableix l'article 48.c de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El 2 de març es comunica al departament de Medi Ambient que com a òrgan ambiental i territorial competent procedisca a donar tràmit a l'avaluació ambiental i territorial estratègica del document.  
El 10.03.2022 la regidora delegada del Àrea de Política Econòmica, Sostenibilitat i Projectes Europeus acorda que s'inicie el procediment d'avaluació ambiental.  
  
Consideracions jurídiques  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
L'avaluació ambiental estratègica és l'instrument de prevenció, establert en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La dita directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
Òrgan ambiental municipal  
L'article 49 del TRLOTUP estableix que l'òrgan ambiental i territorial serà autonòmic amb caràcter general, excepte els supòsits de l'apartat 2, en els quals serà l'Ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local.  
Com que la TRLOTUP no concreta, en aquests casos, quin òrgan municipal és el competent per a realitzar l'avaluació ambiental i territorial estratègica, resulta aplicable el que disposa l'article 21.1.s de la Llei 7/1985, de 2 d'abril, reguladora de les bases del règim local, segons el qual la dita competència li correspondria a l'alcalde president.  
l'estudi de detall en l'àmbit de la unitat d'execució 5 del sector SD4 de sòl urbanitzable residencial extensiu del disseminat d'Ontinyent es troba en el supòsit de l'article 49.2.b, per tractar-se d'un instrument de planejament urbanístic que desenvolupa un planejament ja avaluat ambientalment i que afecta única i exclusivament a l'ordenació pormenoritzada del sòl urbanitzable definida en el text refós.  
  
  
Planejament vigent  
El planejament municipal vigent és el Pla general d'Ontinyent, aprovat definitivament el 10 d'abril de 2006, per la Comissió Territorial d'Urbanisme de València, publicat en el Butlletí Oficial de la Província de 22 de desembre de 2006. Aquest planejament va obtindre declaració d'impacte ambiental positiva amb condicionants el 28 de novembre de 2005  
  
Documentació presentada  
La documentació objecte del present informe està integrada pel document per a l'avaluació ambiental territorial i estratègica. Comprén el contingut mínim establert a l'article 52 del TRLOTUP:  
  
a) La motivació de l'aplicació del procediment simplificat d'avaluació ambiental i territorial estratègica.  
b) Un resum dels motius de la selecció de les alternatives previstes.  
  
c) Les mesures previstes per a previndre, reduir i, en la mesura que siga possible, compensar, qualsevol efecte negatiu important en el medi ambient i en el territori, que es derive de l'aplicació del pla, així com per a mitigar la seua incidència sobre el canvi climàtic i la seua adaptació a aquest.  
d) Una descripció de les mesures previstes per al seguiment ambiental del pla.  
  
Objecte i justificació  
L'estudi de detall es redacta per tal de complementar i adaptar el contingut de l'ordenació a les necessitats derivades del desenvolupament de la unitat d'execució delimitada pel Pla parcial i l'edificació de dos habitatges a la parcel·la única que integra la unitat.  
L'Estudi de detall consisteix bàsicament en la determinació de les condicions de segregació de dos habitatges a la parcel·la mancomunada formada per segregació de la parcel·la cadastral 27021W75625647 (polígon 6, parcel·la 1267), seguint el que disposa l'article 3.4. de les Normes urbanístiques del Pla parcial, determinant les característiques dels elements mancomunats (tancaments de vial públic i de límits, aparcaments, arbrat i jardineria, pavimentació, infrastructures, nombre i situació d'habitatges i quota de participació en el manteniment, que determinarà la distribució entre els propietaris de les càrregues corresponents).  
D'entre les alternatives analitzades en el document, (A, B i C) la proposta que es considera adequada és la B, que es la proposta contemplada en el present document.  
  
Alternatives plantejades  
Les alternatives analitzades en el document inicial estratègic són les següents:  
a) Manteniment d'una única vivenda en la parcel·la, amb els problemes conseqüents d'excessiva superfície en relació a l'edificabilitat i densitat proposades pel pla.  
b) La proposta contemplada en l'estudi de detall proposat.  
c) Altres alternatives podrien portar a plantejar de manera diferent la segregació de les parcel·les a la parcel·la mancomunada. Per exemple podria modificar-se la superfície o la localització de les subparcel·les resultants, bé reduint la seva dimensió o ampliant-la. En aquest cas encara que es puguen introduir unes matisacions diferents respecte a la proposta del document, no es considera que pugua produir cap mena de canvi respecte a les condicions de l'avaluació ambiental, territorial i estratègica.  
D'entre aquestes alternatives, la proposta que es considera adequada és la B, que es la proposta contemplada en el present document.  
  
Consultes realitzades  
De conformitat amb l'article 51.3 del TRLOTUP, no cal efectuar consulta prèvia quan es tracte de modificacions puntals que regulen aspectes parcials del Pla que es modifique.  
Identificació i valoració de possibles efectes adversos sobre el medi ambient  
La modificació plantejada no estableix el marc per a projectes i altres activitats subjectes a avaluació d'impacte ambiental; no influeix en altres plans o programes; no és susceptible de generar problemes ambientals diferents dels ja previstos pel Pla General; no suposa augment d'emissions, empitjorament dels nivells de contaminació o canvis sobre els factors que afectarien el canvi climàtic; no afecta elements del patrimoni natural; no afecta elements del patrimoni cultural significativament i en cap cas en sentit negatiu; no afecta el paisatge ni cap espai protegit; no té incidència en el model territorial vigent i no incompleix les determinacions legals vigents de qualsevol altra àrea afectada que puguera trobar-se sotmesa a algun tipus de protecció. Per tant, d'acord amb els criteris de l'annex VIII de la LOTUP, es pot determinar que la modificació plantejada no té efectes significatius sobre el medi ambient i el territori.  
  
  
Conclusions  
Analitzat l'esborrany de l'estudi de detall en l'àmbit de la unitat d'execució 5 del sector SD4 de sòl urbanitzable residencial extensiu del disseminat d'Ontinyent podem concloure que el procediment d'avaluació ambiental i territorial estratègica simplificat és suficient per a determinar que la modificació proposada no té efectes significatius sobre el medi ambient o territori.  
Proposem, per tant, resoldre favorablement l'informe ambiental i territorial estratègic»  
  
De conformitat amb allò que disposa l'article 48.c, 50 i 51 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, i l'article 21.1.s de la Llei 7/1985, de 2 d'abril, reguladora de les bases del règim local, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall en l'àmbit de la unitat d'execució 5 del sector SD4 de sòl urbanitzable residencial extensiu del disseminat d'Ontinyent.  
  
  
Segon  
Continuar la tramitació del projecte de l'estudi de detall en l'àmbit de la unitat d'execució 5 del sector SD4 de sòl urbanitzable residencial extensiu del disseminat d'Ontinyent.  
  
Tercer  
Indicar que segons estableix l'article 53.7 de la TRLOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la data de la publicació.   
En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Quart  
Publicar el present informe en el Diari Oficial de la Generalitat Valenciana, d'acord amb el que disposa l'article 53.8 de la TRLOTUP.»  
  
  
Ontinyent, 23 de març de 2022.- L'alcalde: Jorge Rodríguez Gramage.